Liste over vannkraftverk i Norge

Liste over vannkraftverk i Norge viser norske vannkraftverk registrert av NVE som å være i drift.
 	
Vannkraft i Norge produserte 143,7 TWh i 2021, noe som utgjorde 91 % av elektrisitetsproduksjonen i Norge. Vestland fylke sto i 2021 for 23,7 % av vannkraftproduksjonen, mens Agder og Rogaland sto for omlag 12 % hver. Vannkraften står i et gjennomsnittlig år for 90 % av produksjonen. De ti største verkene står for rundt 25 % av produksjonen. Samlet installert effekt per 2021 er  MW. Norges vannkraftverk er knyttet til over 1000 magasiner og har med 87 TWh omkring halvparten av all magasinkapasitet i Europa.

Elektrisitetsproduksjon basert på vannkraft fikk betydning fra rundt år 1900. Det eldste vannkraftverket som fremdeles er i drift er Hafslund i Sarpsborg, fra 1899. Det største kraftverket, målt etter årsproduksjon, er Tonstad kraftverk i Sirdal, med 3800 GWh. Kvilldal kraftverk er med 1240 MW installert effekt det største i landet. Det minste kraftverket er på 1400 Watt, knapt nok til å drive en støvsuger. Verk under med installert effekt 10 MW kalles småkraftverk, verk under 1 MW kalles minikraftverk og under 0,1 MW kalles mikrokraftverk.

Det er registrert 1778 kraftverk i drift per 24. september 2023. Det bygges vanligvis flere titalls nye kraftverk hvert år.

Listen 
Artikler blir jevnlig endret på bakgrunn av tilgjengelige referanser. Denne listen skal vise samme data som artiklene, men det skjer ikke automatisk. Det blir kjørt en maskinell lesing av alle artikler, så blir data sammenlignet mot denne listen og endringer legges inn.

 Navn	Følger stort sett navngiving hos NVE. Men der kan det være flere kraftverk med samme navn, da må vi legge til f.eks en stedangivelse. Det hender også at NVE endrer navnet.
 Kommune Som NVE oppgir.
 Fylke Som NVE oppgir.
 Effekt MW Maksimal effekt som turbin / kraftverk er designet for ved full vannføring. I utgangspunktet brukes verdien NVE oppgir, men eiers nettside kan oppgi en annen verdi.
 Årsproduksjon GWh Energi levert i ett år. Tallet kan variere år til år. NVE oppgir et gjennomsnitt for en 10-års periode. Eier kan ha oppgitt produksjon for et enkelt år. For nye kraftverk blir det et estimat.  
 Startår Kan ha flere betydninger, som første utnyttelse av vannfallet eller startår for et nyere kraftverk på samme sted.
 Fallhøyde Fra høyeste vannstand i inntaket til utløp fra turbinen. Tallet kommer ofte fra landmåling som oppgis med stor nøyaktighet. Men faktisk fallhøyde kan variere mange titalls meter i reguleringsmagasin, så det er ingen grunn til å bruke desimaler.
 Eier Bedrift registrert i Enhetsregisteret. Noen større kraftverk kan ha flere eiere, men NVE legger alltid inn en hovedeier.

Hvis eier har en nettside om kraftverket vil det bli refert til, og opplysninger derfra kan brukes i stedet for NVE data.

Verdiene legges inn på Wikidata, hvorfra det vises i Infoboks i artikkel. Så kopieres det manuellt til denne listen.

Om NVE
NVE har en offentlig tilgjengelig database for vannkraftverk. Ved å laste ned data jevnlig og sammenligne med lagrede data blir nye kraftverk og andre endringer oppdaget. Det gir grunnlag for å endre eller lage en ny artikkel.

NVE er tildelt myndighet til å forvalte Vannressursloven og Energiloven. Den som vil bygge et vannkraftverk må forholde seg til disse lovene, og søke NVE om tillatelse. Det gis konsesjon, konsesjonfritak, eller avslag.

 
Når et kraftverk tas i bruk får det tildelt et løpenummer (NVE_ID). Dette nummeret er unikt for hvert kraftverk. Nummereringen er ikke kronologisk, men ble innført i forbindelse med et registreringsystem på 1980-tallet. Da ble det alfabetisk, Aall-Ulefoss kraftverk ble nummer 1.

Se også
 Vannkraft i Norge

Referanser 

Vannkraftverk i Norge
Vannkraftverk i Norge
Vannkraftverk
Kraftverk vann